作者：无名氏
词牌/韵律：陵歌

paragraphs: 真人地，瑞应待圣时。
巩原西。
荥河会，润洛与瀍伊。
众水萦回。
嵩高映抱，几叠屏帏。
秀岭参差。
遥山群凤随。
共瞻陵寝浮佳气，非烟朝暮飞。
龟筮告前期。
奠收玉斝，筵卷时衣。
銮辂晓驾载龙旗。
路逶迟。
铃歌怨、画翣引华芝。
雾薄风微。
真游远、闭宝阁金扉。
侍女悲啼。
玉阶春草滋。
露桃结子灵椿翠，青车何日归。
衔恨望西畿。
便房一锁，夜台晓无期。